CELEX: 32021D2131
Language: ro
Date: 2021-11-25 00:00:00
Title: Decizia (UE) 2021/2131 a Consiliului din 25 noiembrie 2021 privind poziția care urmează să fie adoptată în numele Uniunii Europene, în cadrul Comitetului mixt al SEE, în ceea ce privește modificarea Protocolului 32 privind modalitățile financiare de punere în aplicare a articolului 82, anexat la Acordul privind SEE (Text cu relevanță pentru SEE)

3.12.2021   
               
               
                  RO
               
               
                  Jurnalul Oficial al Uniunii Europene
               
               
                  L 432/32
               
            
         DECIZIA (UE) 2021/2131 A CONSILIULUI
         din 25 noiembrie 2021
         privind poziția care urmează să fie adoptată în numele Uniunii Europene, în cadrul Comitetului mixt al SEE, în ceea ce privește modificarea Protocolului 32 privind modalitățile financiare de punere în aplicare a articolului 82, anexat la Acordul privind SEE
         (Text cu relevanță pentru SEE)
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 122 și articolul 322 alineatul (1), coroborate cu articolul 218 alineatul (9),
         având în vedere Regulamentul (CE) nr. 2894/94 al Consiliului din 28 noiembrie 1994 privind normele de punere în aplicare a Acordului privind Spațiul Economic European (1), în special articolul 1 alineatul (3),
         având în vedere propunerea Comisiei Europene,
         întrucât:
         
                     (1)
                  
                  
                     Acordul privind Spațiul Economic European (2) (denumit în continuare „Acordul privind SEE”) a intrat în vigoare la 1 ianuarie 1994.
                  
               
                     (2)
                  
                  
                     În temeiul articolului 98 din Acordul privind SEE, Comitetul mixt al Spațiului Economic European (denumit în continuare „Comitetul mixt al SEE”) poate decide să modifice, printre altele, Protocolul 32 privind modalitățile financiare de punere în aplicare a articolului 82 (denumit în continuare „Protocolul 32”), anexat la Acordul privind SEE.
                  
               
                     (3)
                  
                  
                     Regulamentul (UE) 2020/2094 al Consiliului (3), prin care a fost instituit instrumentul de redresare al Uniunii Europene, repartizează venituri alocate externe suplimentare programului Orizont Europa instituit prin Regulamentul (UE) 2021/695 al Parlamentului European și al Consiliului (4) și mecanismului de protecție civilă al Uniunii reglementat prin Decizia nr. 1313/2013/UE a Parlamentului European și a Consiliului (5). Protocolul 32 ar trebui să clarifice faptul că, în scopul calculării contribuțiilor financiare ale statelor AELS, baza de calcul ar trebui să fie majorată cu creditele corespunzătoare veniturilor alocate externe în temeiul articolului 3 alineatul (1) din Regulamentul (UE) 2020/2094 în ceea ce privește participarea lor la respectivul program și la respectivul mecanism.
                  
               
                     (4)
                  
                  
                     Prin urmare, Protocolul 32 ar trebui să fie modificat în consecință.
                  
               
                     (5)
                  
                  
                     Prin urmare, poziția Uniunii în cadrul Comitetului mixt al SEE ar trebui să se bazeze pe proiectul de decizie a Comitetului mixt al SEE,
                  
               ADOPTĂ PREZENTA DECIZIE:
         
            Articolul 1
            Poziția care urmează să fie adoptată, în numele Uniunii, în cadrul Comitetului mixt al SEE în ceea ce privește propunerea de modificare a Protocolului 32 privind modalitățile financiare de punere în aplicare a articolului 82, anexat la Acordul privind SEE, se bazează pe proiectul de decizie a Comitetului mixt al SEE (6).
         
         
            Articolul 2
            Prezenta decizie intră în vigoare la data adoptării.
         
         
            Adoptată la Bruxelles, 25 noiembrie 2021.
            
               
                  Pentru Consiliu
               
               
                  Președintele
               
               Z. POČIVALŠEK
            
         
         
            (1)  JO L 305, 30.11.1994, p. 6.
         
            (2)  JO L 1, 3.1.1994, p. 3.
         
            (3)  Regulamentul (UE) 2020/2094 al Consiliului din 14 decembrie 2020 de instituire a unui instrument de redresare al Uniunii Europene pentru a sprijini redresarea în urma crizei provocate de COVID-19 (JO L 433 I, 22.12.2020, p. 23).
         
            (4)  Regulamentul (UE) 2021/695 al Parlamentului European și al Consiliului din 28 aprilie 2021 de instituire a programului-cadru pentru cercetare și inovare Orizont Europa, de stabilire a normelor sale de participare și de diseminare și de abrogare a Regulamentelor (UE) nr. 1290/2013 și (UE) nr. 1291/2013 (JO L 170, 12.5.2021, p. 1).
         
            (5)  Decizia nr. 1313/2013/UE a Parlamentului European și a Consiliului din 17 decembrie 2013 privind un mecanism de protecție civilă al Uniunii (JO L 347, 20.12.2013, p. 924).
         
            (6)  A se vedea documentul ST 13509/21 pe portalul http://register.consilium.europa.eu